Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: tevékenységeket állami feladatként az 1991. évi XI. törvény
Paragraph Index: 851

tevékenységeket állami feladatként az 1991. évi XI. törvény értelmében az ÁNTSZ végzi. A közegészségügyi biztonság megvalósításának a népegészségügyi program keretében való szerepeltetését a következõ szempontok indokolják. Az EU jogharmonizáció eredményeként olyan új jogtárgyakat vezettünk be a magyar jogrendszerbe, amelyek hatékony megvalósítása (jogalkalmazás és jogérvényesítés) önmagában felér egy megelõzési program sikeres végrehajtásával. Noha az ÁNTSZ munkatársainak kötelessége ezen jogtárgyak megvalósulásának ellenõrzése, az ellenõrzés csak megfelelõ infrastruktúra és kellõ ismeretek birtokában lehet hatékony. Ennél fogva tehát meghatározó jelentõségû népegészségügyi érdek, hogy az ÁNTSZ kapja meg azt az ezideig figyelmen kívül hagyott, elsõsorban képzést igénylõ támogatást, amely ahhoz szükséges, hogy egy valóban elsõdleges megelõzési program révén nemcsak a születéskor várható életévek, hanem a születéskor várható egészséges életévek ma példátlanul alacsony értéke (<60 év — EVSZ/Euro, 2002) végre jelentõsen növekedni kezdjen. Megvalósítás stratégiai irányai: Irányok Feladatok Intézményfejlesztés A kémiai, biológiai vagy fizikai veszélyeztetõ tényezõk idõbeni észlelésére és azonosítására, valamint a következményes esetek gyors és megbízható meghatározására és diagnosztizálására szolgáló kapacitások kialakítása, a már mûködõ rendszerekre építve, a hosszú távú fenntarthatóság szem elõtt tartásával. A veszélyhelyzetek esetén (i) az ÁNTSZ-en kívül esõ egészségügyi feladatok, pl. betegszállítás, elhelyezés (izolálás, karantén) elhunytakkal kapcsolatos feladatok ellátásának speciális feltételei, az egészségügyi szakszemélyzet, a gyógyszerek és a szükséges eszközök elérhetõségét biztosító egészségügyi szolgáltatók, gyógyszer- és eszközraktárak adatbázisának, (ii) továbbá a járványos betegségek (az ún. mikrobiológiai) veszélyhelyzet kezelésére multidiszciplináris készenléti/operatív/szakértõi egység létrehozása. A gyors reagálás politikájának kötelezõen megoldandó feladatainak jogszabályban való rögzítése. Szakmai, módszertani fej lesztés, adatgyûjtés, monitorrendszerek A gyors reagálás szakmai-módszertani megalapozása: a riasztási lánc, eljárásrendek megalkotása, a szakszerû mintavétel (ismeretlen minta, kémiai, biológiai vizsgálatok céljára szolgáló minták), szállítás (kémiai, mikrobiológiai, sugárszennyezett vagy ismeretlen minták), feldolgozás, eredményközlés, intézkedés protokolljainak, módszertani anyagainak kidolgozása. A veszélyhelyzetek (beleértve a terrorgyanús eseményeket is) kezelését és a veszélyhelyzetre adott válasz többi hatósággal, szolgáltatóval való koordinációját elõsegítõ, azt az egészség szempontjából vizsgáló irányelvek és szabályok megalkotása és terjesztése, súlyos és nagy veszélyességû járványos betegek (turisták, üzletemberek stb.) országhatáron történõ kiemelése, az illegálisan az országba jutó veszélyes anyagok, sugárforrások elleni intézkedések jogszabályi elõírásainak kidolgozása; az országhatáron mindezen veszélyek kiszûrésére alkalmas figyelõrendszerek kiépítése. Átfogó járványügyi biztonsági program kidolgozása (beleértve a környezõ országokban, a régióban felbukkanó járványok elleni védekezést szolgáló intézkedéseket). A kémiai biztonsági nemzeti profil korszerûsítése és a levonható következtetésekre alapozott nemzeti kémiai biztonsági akcióprogram kidolgozása. Ipari létesítmények környezet-egészségügyi veszélyességének felméréséhez szükséges szakmai, módszertani felkészülés. A munkaegészségügy nemzeti (ún. ország—profil) kidolgozása az ILO—EVSZ-Euro útmutatása alapján. 2003/38. szám Irányok Feladatok Képzés, készségek Képzések, továbbképzések különös tekintettel a veszélyhelyzetekkel kapcsolatos ismeretek, mûködés, szakmai algoritmusok oktatására, megismertetésére (i) az ÁNTSZ érintett munkatársainak, (ii) a foglalkozás-egészségügyi szolgálatok szakembereinek, (iii) a sugárvédelmi társhatóságok érdekelt személyzetének. A közegészségügyi biztonság fokozása végett mind az ÁNTSZ munkatársak, mind a társhatóságok munkatársai részére kidolgozandók és megvalósítandók a szakirányú szakképzés elvárásai, valamint az ismeretellenõrzéssel összekapcsolt folyamatos továbbképzés; ezt a munkát az ÁNTSZ irányítja. Kommunikáció (szakmai, lakossági, média) Táplálkozási ajánlások nagy példányszámú terjesztése (élelmezés-egészségügyi, háztartásban alkalmazandó eljárások, tanácsok). Élelmiszer-, kémiai biztonsági, sugár-egészségügyi és járványügyi ismeretek terjesztése kis közösségekben (civil szervezetek, falvak, városi kerületek), élelmiszer-, kémiai biztonsági, sugár-egészségügyi és járványügyi alapelvek oktatásának kötelezõ bevezetése az iskolákban (kötelezõ oktatás, illetõleg középiskolák) és a szakemberképzésben. Lakossági felvilágosítás az ipari tevékenységbõl eredõ környezeti és egészségi veszélyforrásokról, a lehetséges káros hatásokról, a megelõzésrõl. Szervezet, koordináció Az ÁNTSZ szerkezetének korszerûsítése (OTH, városi intézetek megerõsítése, a megyei intézetek és országos központok, regionális decentrumok racionális mûködtetése, átalakítása). Egészségügyi ellátórendszer minõségi kontrolljának kialakítása, ennek jogszabályi rögzítése. Várható eredmények: — A „gyors reagálás” politikájának kidolgozása, bevezetése és széles körû ismertetése, a gyors reagálás jogszabályban való rögzítése. — Az infrastrukturális fejlesztésekkel az ÁNTSZ gyors reagáló képessége, a kémiai, biológiai, fizikai (sugár) veszélyeztetõ tényezõk észlelésének és azonosításának stratégiája, gyakorlati eljárása kialakul, és lehetõvé válik a következményes események gyors és megbízható meghatározása, diagnosztizálása. — A betiltott sugárforrások és veszélyes anyagok országba jutásának a határon történõ felismerése, megakadályozása és biztonságos kezelése. — A fertõzõ betegségek elõfordulásának további csökkentése. A járványok gyors felismerése és lokalizálása, a külföldrõl behurcolt fertõzõ betegségek gyors felismerése és a hazai terjedés megakadályozása. A nosocomialis fertõzések népegészségügyi jelentõségének megismerése, a higiénés-infekciókontroll ajánlások és protokollok alkalmazása révén eredmények a megelõzésük terén. Az EUban mûködõ járványügyi felügyeleti rendszerrel harmonizáló hazai gyors reagáló rendszer mûködtetése. — A gyermekek, fiatal szakemberek a kötelezõ oktatás, illetõleg a felsõfokú képzés során megismerik a kémiai biztonság legfontosabb elveit, illetõleg alkalmazni tudják annak politikáját. — Csökken a lakosság rendkívüli eseményekkel szembeni félelme, javul a biztonságérzete, pszichés komfortja. — Az ÁNTSZ — partnerségben valamennyi érintett szakterület felügyeletével — érvényt szerez a közegészségügyi (beleértve: a járványügy, környezet-egészségügy, munkaegészségügy, kémiai biztonság, élelmiszerbiztonság, sugáregészségügy területeit) biztonság területén a magyar jogrendbe (az egészségügyi tárca „elsõ szerzõségével”) átültetett 141 EU irányelvnek, határozatnak, rendeletnek, ajánlásnak. Ezáltal a következõ öt évben már nem növekszik tovább a környezeti eredetû allergiás megbetegedések száma, 10%-kal csökken a munkahelyi eredetû mozgásszervi megbetegedések gyakorisága; 5 éven belül 85%-ra növeljük a sikeresen kezelt tbc-s betegségek arányát; 2010-ig a jelenlegi 32,5/100 000-rõl 15—20/100 000-re csökkentjük a tbc-s betegségek gyakoriságát; 10 éven belül 10%-kal csökkentjük a környezeti, munkahelyi eredetû és az életmódból származó veszélyes anyagok, fizikai kóroki tényezõk okozta cardiovascularis megbetegedések gyakoriságát; 10—25 éven belül pedig 10—25%-kal a környezeti eredetû (beleértve az élelmiszer-szennyezettséget is) daganatos betegségek gyakoriságát. A környezeti tényezõk okozta daganatok esetében a kóroki tényezõ szervezetbe hatolása és a rosszindulatú elfajulás (daganat) megjelenése között eltel idõszak — ún. latencia periódus — 10—40 év; ezért az elsõ értékelhetõ eredmények legkorábbi idõpontja a program indítása utáni 10. év. 2003/38. szám Nemzeti Környezet-egészségügyi Akcióprogram Cél: Az egészséget támogató környezet kialakításának elõsegítése oly módon, hogy a legfontosabb környezet-egészségügyi problémák áttekintését, rangsorolását követõen ezek országos, regionális és helyi szinteken történõ megoldásával hatékony megelõzési prevenciós rendszer mûködõképessé válhasson. — Az allergiás légúti megbetegedések gyakoriságának csökkentése és a lakosság egészségi állapotának javítása a biológiai allergének koncentrációjának csökkentése révén. — Lakott területek talajszennyezettségi viszonyainak és a hulladéklerakók környezetkárosító hatásainak elemzése és intézkedési javaslat az ép viszonyok helyreállítására. — Azbeszttartalmú szigetelést tartalmazó épületek felderítése, az azbesztmentesítés sürgõsségének elbírálása, az azbesztbontások kivitelezése. — Dioxin térkép elkészítése, dioxin mintabank létrehozása. — A klímaváltozás globális hatásaihoz történõ humán adaptáció elõsegítése, a klímaváltozással összefüggésbe hozható halálozások, megbetegedések csökkentése. — A rekreációs célú vízhasználatokkal valamint az ásvány- és gyógyvizekkel kapcsolatos higiénés biztonság fokozása. — Elektromágneses környezetfelmérési program és expozíciós adatbázis létrehozása. — Lakosság radon-expozíciótól származó kockázatának becsléséhez, ezen belül az ország radontérképének elkészítéséhez szükséges vizsgálatok megtervezése, a mérési módszerek kidolgozása és a kivitelezés elõkészítése. — Zajtérkép elkészítése, különös tekintettel a nagyvárosok és közlekedés szempontjából túlterhelt területek, valamint a zajra, vagy folyamatos zajterhelésre különösen érzékeny gyermek és ifjúsági csoportok által kiemelten fontos területeken (óvodák, iskolák, játszóterek). Helyzetismertetés: A Nemzeti Környezetvédelmi Program alprogramjaként 1997-ben indult — a 2. környezetvédelmi és egészségügyi miniszterek Konferenciája (Helsinki, 1994.) deklarációjában megfogalmazott ajánlások nyomán — a Nemzeti Környezet-egészségügyi Akcióprogram. (A Programot az Országgyûlés 1997-ben 6 évre fogadta el.) Alapvetõ célkitûzése a lakosság egészségi állapotának javítása, az egészséget támogató környezet kialakításának elõsegítése; a legfontosabb környezet-egészségügyi problémák áttekintése, rangsorolása és a megoldási lehetõségek országos, regionális és helyi szinteken történõ áttekintése; az egészség megõrzését biztosító környezet kialakítása érdekében konkrét akciók, finanszírozható projektumok kidolgozása volt. A Nemzeti Környezetvédelmi Program második hat éves terve elkészült, melyben megfogalmazódtak — e programhoz kapcsolódó — Nemzeti Környezet-egészségügyi Akcióprogram feladata is. Az Egészség Évtizedének Johan Béla Nemzeti Program keretében a Nemzeti Környezet-egészségügyi Akcióprogram tapasztalatai, eredményei figyelembevételével — kiemelt szerepet szánva a kisebb-nagyobb helyi közösségeknek, önkormányzatoknak — új kihívások, programok kialakítására van szükség. A Nemzeti Környezetvédelmi és a Nemzeti Programban meghatározott Akcióprogramok egymás kiegészítését szolgálva kívánják a kitûzött eredményeket elérni. Az Egészség Évtizedének Johan Béla Nemzeti Program keretében a Nemzeti Környezetegészségügyi Akcióprogram alapjául a fenntartható fejlõdés diktálta követelmények biztosítása szolgál. A 2002 augusztusában és szeptemberben Johannesburgban megtartott Világkonferencia és Föld-csúcs kiemelten, mint stratégiai elemmel foglalkozott a fenntartható fejlõdés kérdéseivel. A megvalósításban a közegészségügy feladata: a vízzel kapcsolatos megbetegedések elõfordulásának mérséklése érdekében a biztonságos ivóvízellátásban nem részesülõk számának felére csökkentése 2015-ig; a vízszennyezés intenzív megelõzésével csökkenteni kell az egészség veszélyeztetését és védeni kell az ökoszisztémákat; csökkenteni kell az egészségkárosító környezeti hatásokat, figyelembe véve a gyermekek sajátos igényeit, valamint a szegénység — környezet — egészség közti összefüggéseket; csökkenteni kell a levegõszennyezettségbõl eredõ légzõszervi megbetegedéseket, különös tekintettel a nõkre és a gyerekekre; mérsékelni szükséges a környezeti és a munkahelyi vegyi expozíciót; támogatni szükséges a PIC és a POP konvenció végrehajtását; valamint jelentõs szerepet kell biztosítani a Bahia deklaráció alapján a vegyi anyagok kezelésének IFCS vezette stratégiai vonalának és erõsíteni kell a vegyi anyagok és hulladékok tudományosan megalapozott kockázatbecslését az emberi egészség, a vízbázisok, a betegségvektorok, a biodiverzitás és az ökoszisztémák szemszögébõl. A nemzetközi tapasztalatokkal megegyezõen az egészségre káros anyagok 70%-a élelmiszerrel, 10%-a vízzel, 20%-a levegõvel jut a szervezetünkbe. Az elmúlt években az ipari termelés visszaszorulásával, a háztartások fûtéskorszerûsítése révén jelentõsen csökkentek a fûtési eredetû ipari és lakossági kibocsátások, ugyanez a közlekedési eredetû szennyezés esetében nem volt tapasztalható. A magyar lakosság körében az allergiás megbetegedések gyakorisága évrõl évre emelkedik, a legsúlyosabb problémát a parlagfû pollenje okozza. A lakosság vezetékes vízzel való ellátottsága csaknem teljes körû, az ivóvíz minõségi paraméterei azonban számos településen nem felelnek meg az érvényes hazai határértékeknek (pl. nyersvíz nitráttartalma, a természetes eredetû arzénfeldúsulás). A folyóvizek egyes szakaszai fürdésre nem alkalmasak, az állóvizek vízminõsége megfelelõ. 2003/38. szám Megvalósítás stratégiai irányai: Irányok Feladatok Talajelemzés A települések talajszennyezettségi viszonyainak vizsgálata az egyes régiókhoz tartozó megyeszékhelyen/városokban, különös tekintettel a városközpontokra és a jelenlegi/volt ipari területek lakókörnyezetére. Azbesztmentesítés Azbeszttartalmú szigetelést tartalmazó épületek felderítése, az azbesztmentesítés sürgõsségének elbírálása, az azbesztbontások kivitelezése. (Megjegyzés: a feladat csak az ország Dunától keretre esõ részét érinti, tekintettel arra, hogy a Dunántúl felmérését a KöM elvégezte.) Dioxin térkép elkészítése, dioxin mintabank létrehozása Környezeti és biológia minták elemzése reprezentatív környezeti és humán biológiai minták (környezeti mintabank) létrehozása. [A dioxinok és dioxin toxicitású vegyületek meghatározása alapvetõen azért szükséges, hogy a magyarországi helyzet öszszevethetõ legyen az európai és fejlett országok viszonyaival, továbbá Magyarország területén a dioxin szennyezettség történeti alakulása követhetõvé váljon (Magyarország dioxin-térképének elkészítése). Az említett vegyületek mennyiségének ismerete a különbözõ eredetû mintákban méri az általános veszélyt, amelynek a lakosság ki van téve.] Oktatás, tájékoztatás fejlesztése A lakosság felvilágosítása a megváltozott idõjárási helyzetekhez való alkalmazkodás tekintetében, helyes életmódbeli, táplálkozási, viselkedési szokások elterjesztése védõnõk, pedagógusok, civil szervezetek közremûködésével, az ÁNTSZ koordinálásában. Az óvodától kezdve a középiskoláig megfelelõ szintû környezet-egészségügyi oktatási programot kell kidolgozni. Az óvodás korúak számára oktatóanyag összeállítása, az általános iskolák felsõ tagozatos diákjai számára a SULINET-en keresztül hozzáférhetõ interaktív CD-ROM elkészítése. A lakosság számára ismeretterjesztõ anyagok készítése és hozzáférhetõvé tétele az INTERNET-en keresztül. A felnõttek számára folyamatos tájékoztatás az írott és elektronikus médián keresztül média szakemberek, pedagógusok, egészségügyi dolgozók, elsõsorban a védõnõk, civil szervezetek, önkormányzatok aktivistái, közremûködésével, ÁNTSZ irányítással. Monitorozás fejlesztése A pollenhelyzet egész országra kiterjedõ, folyamatos monitorozását biztosító ÁNTSZ Aerobiológiai Hálózatának bõvítése új állomásokkal, a meglévõ hálózat karbantartása. Az allergiás légúti betegségek surveillance-ének kialakítása. Reprezentatív lakossági mintán a szenzibilizáltság alakulásának vizsgálata. A monitoring rendszer kiegészítése a csapadékbemosódást követõ vízminõség változás vizsgálatára (különös tekintettel a Salmonella, továbbá egyes vírusok és patogén protozoonok vizsgálatára). Cyanobaktériumok allergizáló és bõrirritáló hatásának vizsgálata vízvirágzás idején fürdõzõknél. Metodika fejlesztés A vírusok és protozoonok kimutatására szolgáló vizsgálati módszerek kidolgozása, illetve fejlesztése a természetes és medencés fürdõk vizsgálata céljából. Tájékoztatás fejlesztése Tájékoztatás a rekreációs vizek útján terjedõ megbetegedésekrõl az írott és elektronikus média segítségével. A vízminõséggel kapcsolatos információk folyamatos közzététele a közönség számára a helyszínen és az érdeklõdõk számára elérhetõ helyeken (helyi és országos sajtó, Internet). Ásvány- és gyógyvíz minõségbiztosítás Az ásvány- és gyógyvizek különbözõ célú felhasználásával kapcsolatos higiénés szabályrendszer fejlesztése és beépítése a minõségbiztosítás rendszerébe. A monitoring rendszer kidolgozása és bevezetése mintaterületeken. 2003/38. szám Irányok Feladatok A lakó és természeti környezetbe helyezett rádiófrekvenciás átjátszóállomások környezeti expozícijának számítógépes modellezése és mérése — Rádió adóberendezések mûszaki adataiból a környezet rádiófrekvenciás terhelésének számítógépes modellezése. — Helyszíni mérések adatainak gyûjtése, a modellezés validálása. — Adatbázis létrehozása és lakosság számára is elérhetõ közzététele (pl. honlapon). A környezetben hálózati áram szállításból és elosztásból származó 50 Hz-es elektromos és mágneses terek környezeti és lakossági expozíciójának modellezése és helyszíni mérése — Nagyfeszültségû elektromos távvezetékek és transzformátorállomások adataiból a környezet mágneses és elektromos terhelésének számítógépes modellezése. — Helyszíni mérések adatainak gyûjtése, a modellezés validálása. — Adatbázis létrehozása és lakosság számára is elérhetõ közzététele (pl. honlapon). Adatgyûjtés A radontérkép elkészítéséhez szükséges szervezetek, és adatgyûjtési módok feltérképezése, kidolgozása. Mérési módszer fejlesztés A nemzetközi tapasztalatok és a hazai lehetõségek figyelembevételével megfelelõ szakmai színvonalú mérési módszer kiválasztása, szükség esetén módosítása, illetve kidolgozása. Mérõeszközök kiválasztása Javaslat a kiválasztott mérési módszerhez szükséges mérõeszközök beszerzésére. Zajtérkép készítése A nagyvárosok, a közlekedés okozta lakossági terhelés mérése, a jelenlegi állapot feltérképezése és a lehetséges zajcsökkentési módok kidolgozásának megkezdése. Várható eredmények: Számítva a kisebb és tágabb közösségek, önkormányzatok együttmûködésére, a 10 éves program céljainak megvalósulásával olyan környezet-egészségügyi helyzet alakítható ki, amely a legfontosabb problémák megoldásával megteremti az elsõdleges megelõzés alkalmazhatóságának a színterét, mintegy kiindulási alapot szolgáltatva a fenntartható fejlõdéshez. Azaz ezt követõen lehetõvé válik a különbözõ források hatékony alkalmazása, a hulladékok mennyiségének a lehetõ legkisebbre csökkentése (újrahasználat és újrahasznosítás), a környezetszennyezést eltûrhetõ mértékre való csökkentése, a sokféleség védelme, a helyi igények helyi forrásból való kielégítése, elfogadható életkörülmények közötti élethez való jog, a tiszta vízhez, a megfelelõ mennyiségû élelemhez, az információhoz, tudáshoz való hozzájutás lehetõsége. Hangsúlyozni szükséges, hogy a kitûzött célok elérését szolgáló vizsgálatok tehát nem öncélúak, hanem olyan közegészségügyi feltételek kialakulását segítik elõ, amelyben érvényesülhetnek az egészségfejlesztés eszközei. AZ ELKERÜLHETÕ HALÁLOZÁSOK, MEGBETEGEDÉSEK, FOGYATÉKOSSÁG MEGELÕZÉSE Koszorúér- és agyérbetegségek okozta megbetegedések, halálozások visszaszorítása Cél: Koszorúér- és agyérbetegségek okozta korai halálozás további 20%-os csökkentése. — Szívkoszorúér korai halálozás csökkentése legalább 20%-kal. — Agyérbetegségek korai halálozásának csökkentése legalább 20%-kal. — A hipertónia-szûrés hatékonyságának növelésével azonosítsák a hipertóniások legalább 75%-át. — A rendszeres kezelésben részesülõ hipertóniás betegek részarányát növelni kell, legalább 60%-ra. — A hipertónia hatékony kezelésével növelni kell a 140/90 Hgmm-es határértéknél alacsonyabb vérnyomású betegek részarányát, legalább 30%-ra. 2003/38. szám — A felnõtt lakosság legalább 80%-a ismerje a fenyegetõ szívinfarktus és szélütés tüneteit és legyen tájékozott az orvoshoz fordulás lehetõségeirõl és szükségességérõl. — Az ellátó rendszer gyakorlatában az akut esetek legalább 80%-ban érvényesüljenek a szakmai kollégiumok irányelvei az ellátás tartalmára és idõintervallumaira nézve. — A tényeken alapuló orvostudomány eredményeit minél szélesebb körben kell hozzáférhetõvé tenni a szakemberek és a lakosság számára. Helyzetismertetés: Magyarországon az összhalálozás több mint fele szívérrendszeri betegségeknek tulajdonítható, melybõl a koszorúér-betegség a legfõbb halálok. Amíg a nyugati országokban a táplálkozási szokásokban bekövetkezett változások, a testmozgás és a korszerû gyógyszeres kezelés hatására a szív-érrendszeri betegségek (szív-érrendszeri betegség: koszorúér-betegség, agyérrendszeri történés, perifériás érbetegség, illetve aorta betegség együttvéve) mortalitása 1970 óta 20—30%-kal csökkent, addig Magyarországon a szív-érrendszeri betegségek halálozása nõtt ugyanezen idõ alatt. 1997-ben a helyzet már odáig romlott, hogy a szívérrendszeri betegségek és ezen belül a koszorúér betegség okozta korai halálozás (0 és évesek között) Magyarországon gyakorlatilag háromszorosa az európai átlagnak, de még a közép- és kelet-európai országok átlagait is meghaladja. A szív- és érrendszeri betegségek kockázati tényezõi közül, a magas vérzsírszint, az elhízás, a cukorbetegség és a magas vérnyomás szorosan összefügg a táplálkozással, ezek a szív- és érrendszeri betegségek 30—80%-ában játszanak szerepet. Az elmúlt évtizedekben a hatékony megelõzés és részben a gyógyszeres segítség hatására a nyugati országokban a koleszterinszint és a vérnyomás jelentõsen csökkent, az elhízás és az újonnan felfedezett cukorbetegek aránya — hazánkban is — viszont több mint 10%-kal nõtt. E négyes fogat befolyásolását — fõleg a zsírfogyasztás csökkentésével — tehát csak részben, hazánkban pedig egyáltalán nem sikerült elérni. Reálisnak tûnik, hogy hazánkban a magas koleszterinszint és a magas vérnyomás visszaszorítását tûzzük ki célul, az elhízás és a következményes cukorbetegség vonatkozásában pedig csak a helyzet rosszabbodásának elkerülésére törekedhetünk. A fenti nemzetközi tapasztalatok alapján az állati eredetû zsírbevitel csökkentése csak részeredményt hozott, ezért az energiabevitel — amely hazánkban is hasonlóan növekvõ tendenciát mutat, mint a nyugati országokban — csökkentésére, az energialeadás növelésére (mozgás) hasonló gondot kell fordítani. Különös gondot kell fordítani a szûrés-gondozás területén a multimetabolikus szindrómában érintettekre, a cukorbetegekre és a már iszkémiás betegekre. El kell érni, hogy a sürgõsségi ellátás gyakorlatában a szakmailag indokolt intervenciók az elfogadott irányelvek mentén érvényesüljenek az egész országban. Megvalósítás stratégiai irányai: Feladatok Szükséges akciók Elsõdleges megelõzés A lakosság mind szélesebb körében az egészséggel (és betegségekkel) kapcsolatos ismeretek, készségek magatartás fejlesztése: Az egészséges életmódra, a helyes étkezési szokásokra, a rendszeres testmozgás fontosságára, és ezek elsajátítására, továbbá a dohányzás káros hatásának következményeire a figyelmet fel kell hívni, és a megfelelõ magatartás kialakítására kell törekedni. Fokozott figyelmet kapjon az aktív testmozgás megelõzésben játszott szerepe. A rendszeres fizikai aktivitás kedvezõ hatású a testsúlyra, továbbá a vérnyomásra, a szénhidrát anyagcserére és az inzulin szenzitivitásra és valószínûleg közvetlen védõ hatása van az akut koszorúér-események kivédésére is. Ezen túl a rendszeres testmozgásnak kedvezõ pszichológiai hatása is van. Mindezek miatt a megfelelõ intenzitású, idõtartamú és gyakoriságú terhelés fontos része az egészséges életmódnak és a koszorúér betegségek megelõzésének. A vérnyomással (magas vérnyomással), a túlsúllyal, a magasabb vérzsír (lipid)szintekkel és a cukorbetegséggel kapcsolatos alapvetõ ismeretekkel is meg kell ismertetni a lakosságot. — Iskolai programok (tanterv, iskolai szintér), egyéb színtereken történõ befolyásolás. — A felnõtt lakosság megismertetése a kockázati tényezõkkel. Az oktatási kezdeményezések az egyes színtereken kívül, klub hálózatokon vagy rendszeres programokon keresztül is történnek. — Bizonyos célcsoportok, mint a média szakemberek, politikusok kiemelt szinten történõ informálása, oktatása a program fenntarthatósága és sikere szempontjából elengedhetetlen. 2003/38. szám Feladatok Szükséges akciók Egyetemi oktatás A népegészségügyi betegségek megelõzése, ellátása és rehabilitációja kérdéskörben a szigorló évben integráló 2 hetes kurzus, ami döntõen a gyakorlati betegellátásra koncentrál. Továbbképzés A megfelelõ minõsítések (pl. „Hypertonia gondozás minõsített orvosa”, „Képzett diabetológus”, „obesitológus”, „lipidológus”, „angiológus”, a cerebrovasculáris betegségek specialistája) megszerezhetõségének személyi és tárgyi feltételei részben meghatározottak (pl. hypertonia, diabetologia), részben meg kell határozni összhangban az európai és amerikai képesítéssel. Módszertani kialakításában érvényesülni kell a megelõzési szemléletnek és a program célkitûzéseinek. A háziorvosi és foglalkozás-egészségügyi ellátásban dolgozók ismerjék a szív- és érrendszeri betegségek megelõzésének kérdéseit és az egészségvédõ tevékenységek a háziorvosi és foglalkozás-egészségügyi ellátás minõségi megítélésének kulcselemei legyenek. Gondozói nyilvántartási rendszerek fejlesztése A betegek legfontosabb klinikai adatait tartalmazó és a gondozói munkát aktívan segítõ, a modern információ és kommunikáció-technológia eszközrendszerét használó nyilvántartások létrehozása és használata az ellátó helyeken, így a háziorvosi praxisokban, illetve a szakellátás központjaiban. Várható eredmények: A szív- és érrendszeri megbetegedések, halálozások visszaszorítása alprogram céljainak megvalósulása több más alprogram együttes sikeres végrehajtásának is függvénye. Ide tartozik a dohányzás visszaszorítása, az egészséges táplálkozás, az aktív testmozgás elterjesztése, az alkohol prevenció és még a lelki egészségvédelem megerõsítését is idesorolhatjuk. A fenti alprogramok céljainak együttes megvalósulása esetén nem csak a szív- és érrendszeri betegségek halálozása terén várható jelentõs javulás, hanem ezen keresztül a összhalálozás tekintetében is, melynek eredményeként a születéskor várható átlagos élettartam is nõhet. A program 10 éves idõtartama alatt csökkenhet az EU átlagához viszonyított 6 éves különbség a születéskor várható életkorban. Daganatos megbetegedések visszaszorítása Cél: A daganatos halálozások növekedõ trendjének megállítása. — Az Onkológiai Centrumok egységes rendszerének kialakítása. — Az alapellátásban az „onkológiai éberség” érvényesítése. — Egységes graduális és posztgraduális képzés megvalósítása. — Onkológiai feladatok ellátásához szükséges infrastruktúra folyamatos biztosítása. — Az onkológiai tevékenységrõl és a daganatok elõfordulásáról szóló adatszolgáltatási rendszerek fejlesztése. — Az onkológiai betegek rehabilitációs intézményrendszerének országos kiépítése. Helyzetismertetés: A rosszindulatú daganatos megbetegedések halálozási aránya évtizedek óta rendkívül kedvezõtlen, a szív és keringési rendszer eredetû halálokok mögött a második helyet foglalja el, kb. 25%-os gyakorisággal. A nagy európai, illetve nemzetközi halálozási felmérésekben férfiaknál az elsõ, nõknél pedig a második helyen állunk, s joggal tehetjük fel a kérdést, miért halunk, és miért nyomorodunk meg rákban ennyien, vannak e kitörési pontok és melyek azok. Az utóbbi 10 évben az Országos Onkológiai Intézet folyamatosan elemezte a fenti jelenségeket, létrehozta a nemzetközi elvárásoknak és hazai lehetõségeknek megfelelõ Nemzeti Rákkontroll Programot, s közzétette — széles körû összefogás alapján — azon hiánypótló kézikönyveket, amelyek jelentõs ismeretanyagot ölelnek fel, vezérfonalként szolgálva az onkológia számos területén. Annak érdekében, hogy a kiemelkedõen magas daganatos halálozást valóban csökkenteni tudjuk, meg kell ismerni azokat az adatokat, amelyeket a halálozási statisztika és a 2001-ben már megbízhatóan mûködõ Nemzeti Rákregiszter rendelkezésünkre bocsátott. A daganatos megbetegedések okozta társadalmi teher elsõsorban a daganatok kialakulásának megelõzésével és korai észlelésükkel csökkenthetõ. Ennek értelmében a program vezérfonala a megelõzésre összpontosító szemlélet gyakorlati megvalósítása. 2003/38. szám Megvalósítás stratégiai irányai: Feladatok Szükséges akciók Onkológiai éberség az alapellátásban Kötelezõ háziorvosi irányelv és vizsgálati protokoll bevezetése daganatgyanús állapotok fizikai módszerekkel történõ átvizsgálására. Rákelõzõ állapotok felismerésének oktatása. A daganatok keletkezése szempontjából magas kockázatúnak minõsülõ egyének rendszeres idõszakos ellenõrzése, követése elsõdlegesen a háziorvos, fogorvos, és alkohol ambulanciák, tüdõszûrõ állomások vezetõi által. Szûrési-gondozási irányelvek készítése és beépítése a folyamatos továbbképzésbe, valamint az alapellátás minõségbiztosításába. Oktatás, társadalmi tudatosítás Az onkológiai alapismeretek, az ifjúsági egészségnevelés integráns részeként a középiskolai oktatási programba építése. A rákprevenció társadalmi szintû tudatosítása a Magyar Rákellenes Liga közremûködésével. A daganatos megbetegedések megelõzése, az onkológiai szûréshez kapcsolódó betegirányítás, a daganatos betegek otthoni ellátása. Nemzeti Program megvalósítása az onkológiai betegellátást ismertetõ egységes alap és továbbképzésre az egyetemi és fõiskolai tanszékek közremûködésével. Kórházi férõhelyek biztosítása és rehabilitáció fejlesztése A javaslat lényeges eleme a kemoterápiás és sugárterápiás ágyak szétválasztása, valamint a rehabilitációs tevékenység folyamatos fejlesztése. Onkológiai Centrumok Az Onkológiai Centrumok a területi betegellátás teljeskörû menedzselését és minõségbiztosítását végzik. Az Onkológiai Centrumok intézményes alapjait a területi ellátásért felelõs onkológiai munkahelyek integrációjával kell létrehozni. Adatszolgáltatási rendszerek fejlesztése Országos Onkológiai Adattárház létrehozása. Onkológiai portál üzemeltetése a lakosság folyamatos tájékoztatása céljából. Népességszintû szûrések szervezése publikálása, a megfelelõ szûrési metodikák publikálása. Várható eredmények: A daganatos halálozások növekedésének megállítása. Egységes graduális onkológiai képzés, tankönyv megírása. 2010-ig 350 onkológus szakorvos és 300 szakápoló képzése. Minden beteg számára egyenlõ eséllyel legyen biztosított a szakszerû ellátáshoz való hozzáférés. Onkológiai Centrumok szervezése egységes elvek alapján: 2 centrum/1 millió lakos területi gyakorisággal. Adatbázis létrehozása a magyarországi onkológiai ellátás helyzetérõl, szûrési tevékenység és Nemzeti Rákregiszter összehangolt mûködtetésére. Rehabilitációs intézményrendszer kialakítása. A lelki egészség megerõsítése Cél: A lakosság lelki egészségi állapotának, és életminõségének javítása, az egészségtudat fejlesztése, a lelki egészségnek, mint értéknek a felmutatása. — Mentális zavarok elsõdleges megelõzése. — A pszichiátriai zavarok korai felismerése és kezelése, az alapellátásban dolgozók érzékenyítése a pszichiátriai zavarok iránt. — Az alapellátás lelki egészségvédelmi szolgáltatásainak erõsítése. — A fiatalkorúak öngyilkossági arányának visszaszorítása legalább 20%-kal. — Az öngyilkosságok számának csökkentése legalább 20/100 000 fõ szintre. — A depressziós betegek kezelésbevételi arányának javítása legalább 30%-kal. — A pedagógusok és a segítõ foglalkozásúak lelki egészségvédelemmel összefüggõ szemléletének és tudásának fejlesztése a diákok lelki egészségének megõrzése érdekében. Helyzetismertetés: A lelki egészség fejlesztése és védelme hosszú távra szóló tervezést és következetes megvalósítást tesz szükségessé. A kormányzati ciklusokon túlmutató és tárcák közötti érdekkülönbségeket is integrálni képes programok egységét a lelki egészségnek mint értéknek korszerû és magas szintû képviselete biztosíthatja. A lelki egészség szempontjainak érvényesítése a közélet minden területén elengedhetetlen kormányzati feladat, amely magas szintû képviseletet igényel. 2003/38. szám Az ország mentális adatai rendkívül kedvezõtlen képet mutatnak, ugyanakkor meg kell jegyeznünk, hogy viszonylag kevés megbízható adattal rendelkezünk mind a lelki erõforrásokra vonatkozóan, mind a lelki zavarok és azokat elõidézõ tényezõk tekintetében. A hazai adatok szerint a súlyos depressziós állapot a lakosság több mint 15%-ában fordul elõ élete folyamán legalább egyszer. A családorvosok betegforgalmi adatai szerint a betegek 15%-a affektív vagy szorongásos zavarban szenved. A fejlett országokban a depressziós betegek mintegy fele-harmada áll kezelés alatt, hazánkban ez az arány jóval kisebb. Közismert, hogy a kezeletlen depresszió okozza a legtöbb társadalmi kárt az összes betegségek közül (EVSZ 2001). Ez a kár nagyobb, mint a kezelés költségei, hatalmasak a lelki egészségvédelem hiányából származó gazdasági károk. Hazánkban volt 1994-ig a leggyakoribb az öngyilkosság a világon 45,9 százezrelék halálozással. Azóta közel egyharmadával csökkent, ami a világon a legnagyobb javulás. Ugyanakkor még mindig magas (32,1 százezrelék 1997-ben). Különösen aggasztó a fiatalkorúak öngyilkossága, amely a 16—24 éves korosztályban ma már az egyik leggyakoribb halálok. A közoktatási intézmények és a tanárok nincsenek felkészítve arra, hogy felismerjék vagy megelõzzék a bajt. 1997-ben hazánkban a gyermekpszichiátriai morbiditás 15—25% között volt, ami magasabb a fejlett országok 12—20%-os értékéhez képest. Megvalósítás stratégiai irányai: Feladatok Szükséges akciók Erõforrásfelmérés és epidemiológia Átfogó erõforrás-orientáció és epidemiológiai vizsgálatok elvégzése az ország megelõzõ lehetõségeire és mentális képére vonatkozó pontos adatok szerzése érdekében, egységes felmérési módszer kidolgozása, területi felmérések megszervezése. Elsõdleges megelõzés Szükséglet- és erõforrás-felmérésen alapuló megelõzési akcióprogramok kidolgozása és megvalósítása.

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes